*Projekts*

LATVIJAS REPUBLIKAS MINISTRU KABINETS

2013.gada Rīkojums Nr.

Rīgā (prot.Nr. § )

**Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanu**

1. Atbalstīt papildu finansējuma piešķiršanu Izglītības un zinātnes ministrijai no dotācijas no vispārējiem ieņēmumiem 768 775 latu (1 093 868 *euro*) apmērā 2016.gadam Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta (turpmāk – Projekts) īstenošanai.

2. Izglītības un zinātnes ministrijai:

2.1. sagatavojot priekšlikumus likumprojekta „Par valsts budžetu 2014.gadam” un likumprojekta „Par vidēja termiņa budžeta ietvaru 2014., 2015. un 2016.gadam” izskatīšanai Saeimā otrajā lasījumā, iekļaut priekšlikumus par valsts budžeta ilgtermiņa saistībām valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” Projekta īstenošanai:

2.1.1. 2014.gadam – 4 799 169 *euro* apmērā;

2.1.2. 2015.gadam – 3 104 180 *euro* apmērā;

2.1.3. 2016.gadam – 1 093 868 *euro* apmērā;

2.2. izstrādāt un izglītības un zinātnes ministram noteiktā kārtībā līdz 2013.gada 1.novembrim izskatīšanai Ministru kabinetā iesniegt tiesību akta projektu par 2013.gada valsts budžeta programmas 09.00.00 „Sports” apakšprogrammā 09.10.00 „Murjāņu sporta ģimnāzija” Projekta ietvaros 2013.gadā plānotajiem būvdarbiem neizlietoto finanšu līdzekļu 768 775 latu apmērā pārdali uz 2013.gada valsts budžeta programmas 09.00.00 „Sports” apakšprogrammu 09.08.00 „Balvas par izciliem sasniegumiem sportā”, lai nodrošinātu naudas balvu par izciliem sasniegumiem sportā 2012.gada nogalē un 2013.gadā piešķiršanu.

Ministru prezidents V.Dombrovskis

Izglītības un zinātnes ministrs V.Dombrovskis

Iesniedzējs:

Izglītības un zinātnes ministrs V.Dombrovskis

Vizē:

Politikas iniciatīvu un attīstības

departamenta direktore,

valsts sekretāres pienākumu izpildītāja L.Lejiņa

11.10.2013. 08:08

249

Izglītības un zinātnes ministrijas

Sporta un jaunatnes departamenta

direktora vietnieks sporta jomā E.Severs

67047935, edgars.severs@izm.gov.lv